Številka: 03226-13/2015-3

Datum: 30. 11. 2015

## ZAPISNIK

11. seje Sveta za varstvo pravic najemnikov stanovanj v Mestni občini Ljubljana (v nadaljevanju: Svet), ki je bila v četrtek, 26. novembra 2015.

Seja je potekala v Klubu 15, Magistrat, Mestni trg 1, Ljubljana.

Sejo je vodil podpredsednik Marko Aškerc.

Na seji so bili navzoči članice in člani Sveta (v nadaljevanju: člani):

Anej Korsika, Marjana Vidmar, Alijana Lepšina Nataša Hozjan Breznjik, Marko Aškerc in Dušan Milič.

Seje se je opravičil: Domen Lorencin,

Na seji so bili navzoči tudi:

JSS MOL - Anja Šegula, ZNS - Joža Aljančič in Boris Kaučič iz MOL - SODMS.

Seja se je pričela ob 16.30 uri ob navzočnosti 6 članov.

Podpredsednik je pozdravil vse navzoče. Posebej je pozdravil novega predsednika Sveta, g. Aneja Korsiko. Dogovorjeno je bilo, da današnjo sejo izpelje podpredsednik Sveta in šele nato naslednjo vodi predsednik.

S sklicem seje so člani prejeli predlog dnevnega reda 10. seje Sveta:

1. **Potrditev zapisnika 10. Seje Sveta za varstvo pravic najemnikov stanovanj v MOL**
2. **Tekoče zadeve na področju varstva pravic najemnikov stanovanj v MOL**
3. **Razno**

Nato je predsednik predlagal razširitev dnevnega reda z naslednjimi točkami:

**1.      Informacija in oblikovanje Sveta za varstvo pravic najemnikov stanovanj v MOL**

**2.      Potrditev zapisnika 10. Seje Sveta za varstvo pravic najemnikov stanovanj v MOL**

**3. Predlog Sklepa o dopolnitvi Sklepa o stanovanjski najemnini**

**4. Predlog Zakona o spremembah in dopolnitvah Stanovanjskega zakona**

**5.      Tekoče zadeve na področju varstva pravic najemnikov stanovanj v MOL**

**6.      Razno**

Predsedujoči je dal na glasovanje naslednji razširjen dnevni red:

**PREDLOG SKLEPA:**

**Svet za varstvo pravic najemnikov stanovanj v Mestni občini Ljubljana sprejme predlog dnevnega reda 11. seje Sveta.**

Navzočih je bilo 6 članov.

Za je glasovalo 6 članov. Proti ni glasoval nihče.

Predlog dnevnega reda **je bil** sprejet.

**AD 1**

Podpredsednik je podal uvodno obrazložitev k točki. Sekretar je obrazložil proceduralne zadeve glede imenovanja novega predsednika Sveta in da je nov predsednik že bil potrjen na ponedeljkovi 11. Seji MS MOL, tako da se v svetu samo seznanjamo s stem in sprejemamo informacijo glede potrditve in imenovanja novega predsednika Sveta, g. Aneja Korsike.

Nov predsednik Sveta se je krajše predstavil.

Razprave ni bilo.

Nato je predsedujoči podpredsednik dal na glasovanje predlog sklepa.

**PREDLOG SKLEPA:**

**Svet za varstvo pravic najemnikov stanovanj v Mestni občini Ljubljana se je seznanil z imenovanjem novega predsednika Sveta za varstvo pravic najemnikov stanovanj v MOL, g. Aneja Korsika in potrjuje dokončno oblikovanje Sveta.**

Navzoči je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 2**

Predsedujoči je krajše predstavil zapisnik prejšnje seje Sveta. Sekretar sveta je dopolnil predsedujočega ter krajše povzel dogovorjeno in zapisano. Pripomb na zapisnik ni bilo.

Nato je predsedujoči dal na glasovanje predlog sklepa.

**PREDLOG SKLEPA:**

**Potrdi se zapisnik 10. seje Sveta za varstvo pravic najemnikov stanovanj v Mestni občini Ljubljana.**

Navzoči je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 3**

Predsedujoči je krajše predstavil potrebo zakaj se je dnevni red razširil s to točko. Ga. Anja Šegula je na krajše predstavila Predlog sklepa o dopolnitvah Sklepa o stanovanjski najemnini.

Razprava je potekala o predlaganih spremembah predloga sklepa o najemnini, o lestvicah, o dohodku, o najemnikih, o premičnem in nepremičnem premoženju, o premoženjskih razredih, o pravnih poteh, o Stanovanjskem zakonu in predlaganih spremembah, o Nacionalnem stanovanjskem programu, o razlogih in ciljih za sprejem predloga Sklepa, o JSS MOL, o finančnih učinkih, o stanju neprofitnih najemnin, o službenih stanovanjih, o tržnih stanovanjih, o40% vrednosti primernega stanovanja, o najvišji možni najemnini 9 €/m2, o primernem stanovanju o Evropski socialni listini, o prijavah najemnikov na UE, o medijih, o avtomobilih in vrednostih, o premoženju posameznih najemnikov, o CSD, o stališču ZNS glede predloga Sklepa, o morebitni preuranjenosti JSS MOL, o Stanovanjskem zakonu in Uredbi pristojnega ministrstva na tem področju, o morebitnem povečanem brezdomstvu, o brezposelnosti, o postopku MOL in JSS MOL, o enakopravnosti najemnikov pred letom 2003 in po 2003, o več členih Stanovanjskega zakona (87, 195, 90, člen), o pravnem pregledu in zakonodajnem postopku, o pravni službi MOL, o ugotovitvah iz že obstoječega Sklepa o stanovanjski najemnini, o več pravilnikih ministrstva, o nesprejemljivosti takšnega sklepa v trenutni situaciji, o premoženju najemnikov, o postopkih pregleda premičnin in nepremičnin, o pravnem varstvu po inštancah, o proceduralnem poteku na MS MOL in pristojnih odborih, o subvencijah na stanovanjskem področju, itd.

Razpravljali so: Anej Korsika, Marjana Vidmar, Alijana Lepšina, Nataša Hozjan Breznjik, Marko Aškerc, Dušan Milič, Anja Šegula, Joža Aljančič in Boris Kaučič.

Po razpravi je sekretar Sveta krajše predstavil povzetek razprave nato je predsedujoči dal na glasovanje predlog sklepa.

**PREDLOG SKLEPA:**

**Svet za varstvo pravic najemnikov stanovanj v MOL se je seznanil s predlogom Sklepa o dopolnitvah Sklepa o stanovanjski najemnini, ki je uvrščen na 12. sejo MS MOL.**

**Mnenje Sveta za varstvo pravic najemnikov stanovanj v MOL glede predlaganega sklepa je sledeče:**

**Svet za varstvo pravic najemnikov stanovanj v MOL predlaga JSS MOL in vsem pristojnim, da ponovno preučijo ustreznost predlagane rešitve glede na različne okoliščine najemnikov v stanovanjih JSS MOL, predvsem z vidika (1) današnje časovne ustreznosti uveljavljanja takšnega sklepa, (2) enakopravnosti najemnikov JSS MOL (tistih, ki so sklenili najemno pogodbo pred in tistih, ki so sklenili najemno pogodbo po letu 2003 - sprememba Stanovanjskega zakona) ter da se predvsem razmisli glede (3) ustreznosti rešitev pri preverjanju višine dohodka in vrednosti premoženja (premično in nepremično premoženje), upoštevaje dokaj negotove pozitivne koristi uveljavitve tega sklepa.**

**Svet hkrati predlaga, da JSS MOL in MOL preverita in ponovno preučita ustreznost pravne podlage za uveljavitev takšnega sklepa glede na podzakonske akte s tega področja, veljavni Stanovanjski zakon, mednarodno pravo in določbe Ustave Republike Slovenije.**

**S sklepom naj se seznani pristojni odbor Mestnega sveta Mestne občine Ljubljana (Odbor za finance) tet zainteresiran Odbor za stanovanjsko politiko, v vednost pa naj se pošlje JSS MOL in Združenju najemnikov Slovenije.**

Navzoči je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

Dogovorjeno je bilo, da se v petek (27.11.) posreduje predlog sklepa vsem članom in članicam Sveta v vednost, da se do ponedeljka do 12h poda morebitne pripombe in nato Sekretar sveta zadevo posreduje zgoraj omenjenim po elektronski pošti.

**AD 4**

Predsedujoči in sekretar Sveta sta krajše predstavila predlagane spremembe in dopolnitve Stanovanjskega zakona SZ-1B. Krajše je bilo vsem predstavljenih 26. členov predlaganih sprememb SZ. Zaradi časovne stiske podaje pripomb na predlog sprememb zakona je bilo dorečeno, da se v petek posreduje vsem članom in članicam Sveta krajši predlog pripomb na spremembo zakona in se ga do ponedeljka 30.11. 2015 do 12h dopolni s predlogi vseh članov. Ko bodo pripombe podane in strnjene jih sekretar po odobritvi predsednika Sveta posreduje naprej na pristojno ministrstvo do 15h. V vednost se posreduje na JSS MOL in Odboru za Stanovanjsko politiko v MOL.

Razpravljali so: Anej Korsika, Marjana Vidmar, Alijana Lepšina, Nataša Hozjan Breznjik, Marko Aškerc, Dušan Milič in Boris Kaučič.

Nato je predsedujoči dal na glasovanje predlog sklepa.

**PREDLOG SKLEPA:**

**Svet za varstvo pravic najemnikov v MOL se je seznanil s predlogom zakona o spremembah in dopolnitvah Stanovanjskega zakona SZ-1B - predlog za obravnavo in bo do 30. 11. 2015 posredoval morebitne pripombe na pristojno ministrstvo. Hkrati bo pristojno ministrstvo pozval k daljšemu roku za pripombe na predlog sprememb Stanovanjskega zakona vsaj do 31. 12. 2015). Zbrane pripombe bo posredoval sekretar Sveta po elektronski pošti na pristojno ministrstvo in v vednost na JSS MOL in Odbor za stanovanjsko politiko v MOL.**

Navzoči je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 5**

Sekretar sveta je podal krajše dogajanje na Stanovanjskem področju in dogajanju v Mestnem svetu MOL glede sprejete Strategije za mlade. Omenil je sodelovanje med ZNS in MOL ter izvajanjem medsebojne pogodbe za brezplačno pravno svetovanje.

Razpravljali so: Anej Korsika, Marjana Vidmar, Alijana Lepšina, Nataša Hozjan Breznjik, Marko Aškerc, Dušan Milič, Anja Šegula, Joža Aljančič in Boris Kaučič.

**AD 6**

Razpravljali so člani: Anej Korsika, Alijana Lepšina, Marjana Vidmar, Nataša Hozjan Breznjik, Marko Aškerc, Dušan Milič in Boris Kaučič.

Razprava je potekla o trenutnem dogajanju na stanovanjskem področju.

Glede naslednjega sestanka Sveta je bilo dogovorjeno, da se le ta skliče za 15. 12. 2015 ob 16.30h. Za naslednjo leto je planiran sestanek 19. 1. 2016 – okvirno.

Pogovor je stekel o decembrskem dogajanju v Ljubljani

Seja je bila končana ob 18.20 uri.

|  |  |
| --- | --- |
| Zapisal:  *Boris KAUČIČ*  Višji svetovalec III | *Marko Aškerc*  Podpredsednik: |